Strinuka palumbo

La Strinuka palumbo aŭ Elfinstona kolombo (Columba elphinstonii) estas birdospecio de la familio de Kolombedoj, Columbidae, kiu estas loĝanta reproduktanta birdo en multo de sudokcidenta Barato, precize en humidaj deciduaj arbaroj kaj izolaj "ŝola", nome areetoj de montararbaroj de Okcidentaj Ghatoj. Ili estas ĉefe fruktomanĝantoj kaj manĝas en la kanopeo de densaj montetarbaroj. Ili estas plej bone identigitaj en naturo pro sia grando, malhelaj koloroj kaj la distingiga ŝaktabuleca bildo de sia nuko.

 Priskribo 
eta|maldekstra|Foto de Strinuka palumbo el Munnar, Kerala.
Tiu kolombo aspektas malhelgriza, kaj nigrablanka bildomakulo komponita el blankaj rigidaj plumopintoj sur la nigra fono de la malantaŭa kolo estas tre distingiga. La mantelo estas grenatkolora kaj pli malhela al flugilpintoj, pugo kaj vosto. La masklo havas pli palgrizan kronon, dum la ino havas pli malhelgrizan kronon kun pala gorĝo. La plej konfuzebla alia specio estas la Monta imperia kolombo, Ducula badia, sed tiu specio havas pli palajn subflugilojn. La piedoj kaj la bekobazo estas ruĝaj, dum la bekopinto estas flaveca. La okulo estas flava kun ruĝa okulringo.

La specio estas evolucie proksime al la Srilanka palumbo, Columba torringtoni, kaj al la Belkola palumbo, Columba pulchricollis, kiuj formas kladon kiu estas baza ene de la malnovmonda genro Columba.  

La specia epiteto omaĝas al Mountstuart Elphinstone (1779–1859).

 Distribuado 
La specio estas trovebla ĉefe laŭlonge de la Okcidentaj Ghatoj kaj en la montetoj de Nilgirio. Kvankam trovebla ĉefe en la montetoj, ĝi estas foje videbla en pli malaltaj lokoj ene de la Okcidentaj Gatoj. Kelkaj restintaj populacioj survivas sur altaj lokoj de la duoninsulo kiel en la montetoj Biligiriranga   kaj Nandi, proksime de Bengaluro.
eta|maldekstre|180ra|Poŝtmarko de Barato montrante la Strinukan palumbon.

 Kutimaro kaj ekologio 
La Strinuka palumbo estas kutime vidata sola, pare aŭ en malgrandaj grupoj, manĝantaj preskaŭ tute en arboj, sed foje descendinta aurgrunden por manĝi faliĝintajn fruktojn. Kvankam manĝas ĉefe fruktojn, ili estis registritaj ankaŭ kaptantaj malgrandaj helikojn kaj aliajn senvertebrulojn. La reprodukta sezono estas Marto ĝis Julio kiam ili konstruas malfortan platformon de bastonetoj sur kiu la ino demetas unusolan blankan ovon kiu estas kutime videbla el sub la nesto. Ili manĝas grandajn fruktojn kaj povas ludi gravan rolon en la disigo de semoj de multaj arbaraj arboj. Fruktoj de la familio Lauraceae estas partikulare preferataj kaj plej el ties manĝo estas kolektita per plukado de eksteraj bastonetoj de la meza kaj supra kanopeo. Ili estis registritaj englutantaj grunderojn kiuj povas havigi mineralajn nutraĵojn aŭ helpi digestadon. Ili ofte faras movojn ene de la arbaro kongrue kun la fruktigaj sezonoj de siaj favorataj arboj. Ties alvoko estas laŭta langureca malalt-frekvenca ululado "hu" sekvita de serio de profundaj notoj "hu-hu-hu".

 Notoj 

 Referencoj 
 Gibbs, Barnes kaj Cox, Pigeons and Doves (Pica Press 2001) 

 Eksteraj ligiloj 

 Fotoj kaj filmetoj

Kategorio:Kolombedoj
Kategorio:Birdoj de Azio
Kategorio:Faŭno de Barato
Kategorio:Columba